Bloemfonteiner (84) vas vir onwettige wapens | Nuus24
Ouers, kinders deursoek by nuwe skool
Bloemfontein – 'n Pensioenaris van Bloemfontein is in hegtenis geneem vir die besit van vier gewere, twee rewolwers en ammunisie, het die Vrystaatse polisie Sondag gesê."Toe hy ondervra is... kon hy nie vir die polisie 'n bevredigende verduideliking gee vir hoe hy die vuurwapens bekom het nie en hy kon ook nie lisensies vir die vuurwapens wys nie," het kapt. Chaka Marope gesê.Hy het gesê die inhegtenisname van die 84-jarige man deur die misdaadintelligensie-eenheid volg ná 'n ondersoek wat maande lank geduur het.Die polisie het Vrydag 'n klopjag op die man se huis uitgevoer en op die vuurwapens en ammunisie afgekom.Hy sal na verwagting Maandag in die Bloemfontein-landdroshof verskyn op aanklagte van die onwettige besit van vuurwapens en ammunisie. – Volg Nuus24 op Twitter.